Imagini incredibile în Champions League. Jucătorii lui PSG și Istanbul BB au ieșit de pe teren, după o replică rasistă a arbitrului Colțescu.
Sebastian Colțescu, al patrulea arbitru la meciul PSG – Istanbul Bașakșehir (Champions League), a avut un derapaj rasist. Românul l-a numit "negru" pe Pierre Webó, "secundul" trupei turce. Jucătorii ambelor formații au părăsit terenul în semn de protest.
Meciul din această seară, din grupa H a Champions League, de la Paris, dintre PSG și Istanbul BB, a fost întrerupt după ce arbitrul român Sebastian Colțescu l-a făcut "negru" pe unul dintre oficialii echipei turce. Partida de pe "Parc des Princes" este condusă de o brigadă de arbitri din România. La centru se află Ovidiu Hațegan, iar Sebastian Colțescu este al patrulea arbitru.Duelul a fost întrerupt întrerupt în minutul 15, iar cel pe care Colțescu l-a numit "negru" este fostul atacant camerunez Pierre Webó. Antrenorul secund al grupării din Istanbul a reacționat, de pe marginea terenului, vizavi de simulările de joc ale lui Neymar."De ce îmi spui negru? Nu poți să-mi spui că sunt negru"În acel moment, Sebastian Colțescu l-a chemat pe Ovidiu Hațegan să-l liniștească pe Pierre Webó și i-a spus colegului său să îl trimită în tribune pe "ăla negru". "De ce îmi spui negru? De de îmi spui negru? De ce îmi spui negru? Nu poți să-mi spui că sunt negru", a tunat Pierre Webó către Colțescu.Banca turcilor a "explodat" după remarca lui Colțescu, iar Demba Ba a sărit în ajutorul colegului său. "De ce nu spui ‘acest tip alb’ când vorbești despre el, spui doar acest tip? Ascultă-mă! De ce atunci când menționezi ‘un tip negru’, trebui să spui ‘acest tip negru?!’", s-a răstit Demba Ba la arbitrul român. Drept urmare, jucătorii lui PSG și ai lui Istanbul Bașakșehir i-au acuzat de rasism pe "cavalerii fluierului" din România. Partida se va relua miercuri, de la ora 19:55, ora României.Racist remarks from the 4th official towards the assistant manager ends with both PSG and Istanbul walking off the pitch. Disgusting scenes. #KickItOut. pic.twitter.com/Inh9pbHgKt— Eduardo Hagn (@EduardoHagn) December 8, 2020.